Številka: 024-20/2019/46

Datum: 3. 10. 2022

**Zapisnik 14. seje Sveta za območja z omejenimi možnostmi za kmetijsko dejavnost, 3. 10. 2022**

Prisotni: Janez Beja (KGZS), Alenka Marjetič Žnider (ZZS), Roman Savšek (ZDRD), Perpar Anton, Matjaž Ribaš (SRRS), Marjan Hren (ZLGS), Jožica Gričnik (ZKS), Sašo Horvat (TNP), Tomaž Cunder (KIS).

MKGP: Irena Šinko, Hermina Oberstar, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika 12. seje Sveta za OMD,

3. Predstavitev točkovanja KMG v OMD,

4. Sprememba zakona o dohodnini – predvidena obdavčitev plačila za OMD,

5. Naravna nesreča - suša v letošnjem letu,

6. Razno.

Ad 1.

Prisotnih je bilo 9 članov Sveta. Seja je bila sklepčna.

Sklep 1 : **Svet za OMD potrjuje predlagani dnevni red.**

Ad 2.

Zapisnik 13. seje je bil potrjen.

Sklep 2 : **Svet za OMD potrjuje zapisnik 13. seje Sveta za OMD.**

Predsednik je k sklepu št 4 (Svet za OMD ugotavlja, da prihodek iz gozda ni vključen v SO, ki je pomemben pogoj intervenciji mladi prevzemnik in zato predlaga ministrici in MKGP, da se najde druga rešitev z namenom boljšega dostopa mladih na gorskem območju do intervencije)dodal pojasnilo: Med julijem in oktobrom sta bila še dva sestanka in predstavniki mladih niso hoteli priti naproti. Meni, da je meja 700m prehuda in da je MKGP pokazal pripravljenost.

Ad 3.

Najprej je predstavnik MKGP predstavil nove točke KMG v OMD, redistribucijo točk in plačil po Sloveniji, vrednost točke in glavne poudarke intervencije plačila za naravne in druge omejitve v SN.

V razpravi je bilo med drugim izpostavljeno:

da je bilo narejeno veliko delo, a da bodo poklicali le tisti, ki izgubljajo in ne tisti ki pridobivajo,

da se ne strinja s postopnim prehodom, ker nas ne sme skrbeti za tiste v ravnini in da naj bo že naslednje leto ena vrednost točke,

da če se hribi zarastejo, to vpliva tudi na turizem,

da je preveliko točk za nadmorsko višino.

Pojasnilo se je tudi, kaj je tisti del, ki gre v SN in kaj je naš del: točkovanje je pristojnost države, formula za plačilo je v SN.

Sklep 3: **Svet za OMD se je seznanil s točkovanjem KMG v OMD (1 vzdržan).**

Sklep 4: **Da se ob odprtju strateškega načrta odpre možnost o enotni vrednosti točke pri plačilu OMD – ukinitev prehodnega obdobja (2 vzdržana).**

Ad 4.

Predstavnica MKGP razloži odpiranje ZDoh in 26. člena. Predlog spremembe zakona predlaga, da se od prejetega OMD plačila 50% vrednosti vključi v vse dohodke nosilca KMG, kar se potem obdavči. V oprostitev dohodnine so vključeni KOPOP in naravovarstveni ukrepi, niso pa sheme kakovosti. Predlog temelji na stališču MF in razlagi katastrskega dohodka ki pravi, da so stroški že vključeni v KD in ga znižujejo.

V razpravi se je opozorilo, da je ponekod opuščanje kmetovanja zelo prisotno in da postaja vse bolj interdisciplinarna panoga, zato bi se morali pogovoriti vsi deležniki – ker plače so izven kmetijstva bolj interesantne in dobičkonosne.

Sklep 5: **Svet za OMD nalaga ministrstvu, da si prizadeva – in poskuša prepričati MF – za umik plačila OMD iz obdavčitve.**

Ad 5.

Popis suše se ravnokar zaključuje, pripravljeni so tudi ukrepi (odpis zakupnine), KD pa ni mogoče odpisati, ker bo suša vključena že v izračun KD.

Ko URS za zaščito in reševanje proglasi sušo kot naravno nesrečo, lahko s sklepom zagotovi sredstva za odpravo posledic. Shemo pomoči je treba priglasiti EK.

Sklep 6: **Svet se je seznanil z aktivnostmi in postopki v zvezi s pomočjo po suši.**

Sklep 7: **Svet za OMD predlaga, da se sprejme Zakon za skrajšanje administrativnih ovir vsesplošne preskrbe z vodo v kmetijstvu.**

Ad. 6

Postavljeno je bilo vprašanje, zakaj obtežba 0,9 ha pri Odloku o finančni pomoči zaradi izpada krme leta 2022 in da se odločitev utemelji z izračuni.

Pripravil:

Silvester Kranjec